Hr. Alar Süda

Metsaülem

Narva Metskond 83

Riigimetsa Majandamise Keskus

[alar.suda@rmk.ee](mailto:alar.suda@rmk.ee)

Teie 10.07.2023 nr -

Meie 09.08.2023 nr 8.3-2/6929-2

**Liigveekahjustusest riigimetsas**

Teie 10.07.2023 e-kirjas esitatud väitel peale Narva-Jõesuu ja Narva vahelise kergliiklustee ehitamist on tekkinud üleujutus riigimetsas ja metsale on juba tekkinud kahju. Ala asub Narva metskond 83 kinnistul (51101:001:1136). Oletasite, et kergliiklustee alune truup on liiga kõrgel, samuti ei ole üleujutuse alalt kraavi truubini, mis on põhikaardil olemas.

Narva Linna Arenduse ja Ökonoomika Amet, tutvudes juhtumi asjaoludega, selgitab alljärgnevalt:

1. Teie 10.07.2023 e-kirjale lisatud fotolt on ilmne, et üleujutuse ala asub kergliiklusteest ja selle alla paigaldatud truubist vähemalt 10 m kaugusel. Teetammi lähedane ala on seejuures suhteliselt kuiv (vt lisatud foto 1). Üleujutusala asub oluliselt madalamal kergliiklustee alla paigaldatud truubist, mistõttu toimub liigvee (võib tekkida suuremate vihmade ja kevadise lumesulamise järel) äravool selles piirkonnas harva
2. Kergliiklusteed rajati 2019 aastal Reaalprojekt OÜ poolt koostatud Mnt 91 Narva – Narva-Jõesuu – Hiiemetsa km 1,59-6,87 jalgratta- ja jalgteede 1.etapi põhiprojekti VP15014 alusel. Ehitustööde teostajaks oli RTS Infraehitus OÜ. Meie hinnangul olid kergliiklusteede ehitustööd teostatud nõuetekohaselt.
3. Palusime kergliiklusteede ehitustöövõtjal olukorraga kohapeal tutvuda. Ehitustöövõtja väitel oli antud kergliiklustee truup paigaldatud vastavalt kergliiklusteede projektis toodud kõrgustele. Projekteerija poolt on paigaldamise kõrguseks võetud vastavalt põhiprojektile sõidutee all oleva truubi väljavoolu otsa kõrgus. Kergliiklustee rajamisega ei muutunud kergliiklustee truubi kõrguse osas midagi sellist, et see takistaks metsast tuleva vee äravoolu sõidutee alt. Peale kergliiklusteede projekti valmimist oli paigaldatud sõidutee alt läbi uus truubitoru. Nivelliiriga mõõtes on sõidutee alune truubitoru paigaldatud kergliiklustee truubist 15 cm madalamale ehk madalamale kui kergliiklustee truup, millega on loodud tingimused vee äravooluks. Seega ei ole kergliiklustee ja kergliiklustee truubi rajamine saanud takistada vee äravoolu ega halvendada olukorda. (vt lisatud foto 2)
4. Eeltoodu põhjal leiame, et liigvee kogunemist võib põhjustada muuhulgas ka selles piirkonnas riigimetsa ebapiisav hooldus (mööname, et soisel pinnal on seda üsna raske teostada), sest mõlemalt lisatud fotolt on võimalik näha palju langenud puid (võib olla tekkinud looduse põhjustatud takistused vee äravooluks) ja pole näha kuivenduskraavide olemasolu.
5. Probleemile parema lahenduse leidmiseks soovitame Teil kaasata ekspert.

Lisa 1 - Fotod kergliiklustee truubi ümbrusest 2023 kevadel ja suvel

Lugupidamisega

*/allkirjastatud digitaalselt/*

Anne Veevo

direktor

Erki Kõlli, 56 884 118

erki.kolli@narva.ee